CELEX: 32011D0075
Language: lt
Date: 1296604800000
Title: 2011/75/ES: 2011 m. vasario 2 d. Komisijos sprendimas, kuriuo iš dalies keičiamas Sprendimas 2003/249/EB leidžiant ir toliau laikinai nukrypti nuo tam tikrų Tarybos direktyvos 2000/29/EB nuostatų, taikomų sodinti skirtiems Čilės kilmės braškių ( Fragaria L.) daigams, išskyrus sėklas (pranešta dokumentu Nr. C(2011) 477)

3.2.2011   
            
            
               LT
            
            
               Europos Sąjungos oficialusis leidinys
            
            
               L 29/33
            
         KOMISIJOS SPRENDIMAS
   2011 m. vasario 2 d.
   kuriuo iš dalies keičiamas Sprendimas 2003/249/EB leidžiant ir toliau laikinai nukrypti nuo tam tikrų Tarybos direktyvos 2000/29/EB nuostatų, taikomų sodinti skirtiems Čilės kilmės braškių (Fragaria L.) daigams, išskyrus sėklas
   (pranešta dokumentu Nr. C(2011) 477)
   (2011/75/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
   kadangi:
   
               (1)
            
            
               Pagal Direktyvos 2000/29/EB nuostatas sodinti skirti braškių (Fragaria L.) daigai, išskyrus sėklas, gauti ne iš Europos šalių, išskyrus Viduržemio jūros baseino valstybes, Australiją, Naująją Zelandiją, Kanadą ir JAV žemynines valstijas, iš esmės negali būti įvežami į Sąjungą. Tačiau toje direktyvoje numatoma galimybė taikyti nukrypti nuo šios taisyklės leidžiančias nuostatas, jeigu nustatoma, kad nėra kenksmingų organizmų išplitimo pavojaus.
            
         
               (2)
            
            
               Komisijos sprendime 2003/249/EB (2) valstybėms narėms leidžiama numatyti galimybę laikinai nukrypti nuo tam tikrų Direktyvos 2000/29/EB nuostatų leidžiant importuoti sodinti skirtus Čilės kilmės braškių (Fragaria L.) daigus, išskyrus sėklas.
            
         
               (3)
            
            
               Tą leidimą taikyti nukrypti leidžiančias nuostatas, numatytą Sprendime 2003/249/EB, pateisinančios aplinkybės išlieka ir nėra jokios naujos informacijos, dėl kurios reikėtų persvarstyti specifines sąlygas.
            
         
               (4)
            
            
               Komisijos direktyva 2008/64/EB (3)
                  Colletotrichum acutatum Simmonds buvo išbrauktas iš Direktyvos 2000/29/EB II priedo A dalies II skirsnio c punkto. Todėl šis organizmas nebeturėtų būti įtrauktas į Sprendimo 2003/249/EB priedą.
            
         
               (5)
            
            
               Remiantis taikant Sprendimą 2003/249EB įgyta patirtimi, tikslinga pratęsti tų leidžiančių nukrypti nuostatų taikymo galiojimą dešimčiai metų.
            
         
               (6)
            
            
               Todėl Sprendimas 2003/249/EB turėtų būti atitinkamai iš dalies pakeistas.
            
         
               (7)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2003/249/EB iš dalies keičiamas taip:
   
               1.
            
            
               Sprendimo 2003/249/EB 1 straipsnio antra dalis pakeičiama taip:
               „Leidimas taikyti nukrypti leidžiančias nuostatas, kaip numatyta straipsnio 1 dalyje (toliau – leidimas), be Direktyvos 2000/29/EB I, II ir IV prieduose nustatytų sąlygų turi atitikti šio sprendimo priede pateiktas sąlygas ir būti taikomas tik daigams, įvežamiems į Sąjungą nuo birželio 1 d. iki rugsėjo 30 d. kiekvienais metais.“
            
         
               2.
            
            
               Įterpiamas šis 3a straipsnis:
               „3a straipsnis
               Šis sprendimas netenka galios 2020 m. rugsėjo 30 d.“
            
         
               3.
            
            
               Priedo 1 punkto c papunkčio antra įtrauka išbraukiama.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. vasario 2 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 93, 2003 4 10, p. 32.
   
      (3)  OL L 168, 2008 6 28, p. 31.